**Προκήρυξη υποτροφιών διμερούς κινητικότητας ERASMUS για το ακαδημαϊκό έτος 2017-2018**

Όσοι προπτυχιακοί ή μεταπτυχιακοί φοιτητές του πρώτου και του δεύτερου κύκλου επιθυμούν να μεταβούν στο πλαίσιο των ανταλλαγών του προγράμματος Erasmus στο Πανεπιστήμιο της Βενετίας Ca’Foscari και στο Πανεπιστήμιο Roma III της Ρώμης κατά το ακαδ. έτος 2017-2018, παρακαλούνται να επικοινωνήσουν με την κ. **Κατερίνα Κωνσταντινίδου (**[**kkonstantin@arch.uoa.gr**](mailto:kkonstantin@arch.uoa.gr)**)** και να καταθέσουν σχετική αίτηση μαζί με τα απαραίτητα δικαιολογητικά στο γραφείο της (κυψέλη 401) **στις 17 Μαρτίου 2017 ώρα 12.30 μ.μ.**

Στην αίτηση να αναφέρονται τα στοιχεία επικοινωνίας (οπωσδήποτε η ηλεκτρονική σας διεύθυνση), το έτος και η κατεύθυνση σπουδών σας, το εξάμηνο που επιθυμείτε να μετακινηθείτε (χειμερινό ή εαρινό) και συνοπτικά οι λόγοι για τους οποίους επιθυμείτε να μετακινηθείτε στο συγκεκριμένο πανεπιστήμιο.

|  |  |  |  |  |  |  |
| --- | --- | --- | --- | --- | --- | --- |
| **Παν/μιο** | **Χώρα** | | **Αριθμός Φοιτητών** | **Σύνολο Μηνών** | **Γλώσσα**  **διδασκαλίας** | |
| **Ca’Foscari** | Ιταλία | | 2 | 1 ακαδ. εξάμηνο | ΕΝ  ΙΤ | |
| **Roma III** | Ιταλία | 2 | | 1 ακαδ.  εξάμηνο | | IT |

**Δικαιολογητικά:**

1. Αντίγραφο πτυχίου (εφόσον πρόκειται για μεταπτυχιακούς φοιτητές, 2. επίσημη αναλυτική βαθμολογία, 3. επικυρωμένα αντίγραφα πιστοποιητικών γλωσσομάθειας, 4. σύντομο βιογραφικό σημείωμα.

**Βασικά κριτήρια επιλογής:**

1. Γλώσσα: Ελάχιστο απαιτούμενο είναι η επαρκής γνώση της γλώσσα της χώρας του πανεπιστημίου υποδοχή ή της αγγλικής γλώσσας σε περίπτωση που το πανεπιστήμιο χρησιμοποιεί την αγγλική γλώσσα ως γλώσσα διδασκαλίας, δηλ. το **επίπεδο Β2**.
2. Αριθμός μαθημάτων: Οι προπτυχιακοί φοιτητές δικαιούνται να συμμετάσχουν στο πρόγραμμα μόνο αν τη στιγμή που κάνουν αίτηση για μετακίνηση Erasmus έχουν εξεταστεί επιτυχώς σε τουλάχιστον τόσα μαθήματα όσα αντιστοιχούν αριθμητικά σε ένα έτος σπουδών. Οι φοιτητές που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής στο πρόγραμμα μόνο αν χρωστούν ικανό αριθμό μαθημάτων, τα οποία να αντιστοιχούν τουλάχιστον σε 30 Πιστωτικές μονάδες (ECTS credits), ώστε να έχουν μεγαλύτερη δυνατότητα επιλογής και αναγνώρισης μαθημάτων από το πρόγραμμα σπουδών του Πανεπιστημίου υποδοχής. **Οι φοιτητές μεταπτυχιακών προγραμμάτων σπουδών πρέπει να έχουν ολοκληρώσει επιτυχώς τα μαθήματα ενός εξαμήνου.**
3. Μέσος όρος βαθμολογίας: Υπολογίζεται ο μέσος όρος βαθμολογίας του φοιτητή στα μαθήματα στα οποία έχει εξεταστεί επιτυχώς ώς τη στιγμή που κάνει αίτηση για μετακίνηση Erasmus.